Holanda Burgunde

*Holanda Burgunde* ishin ato pjesë të Vendeve të Ulta të sunduara nga dukët e Burgundisë gjatë Epokës Burgunde, midis viteve 1384-1482. Brenda shtetit burgund, i cili vetë i përkiste pjesërisht Perandorisë Gjermaniko-Romake dhe pjesërisht Mbretërisë së Francës, dukët e bashkuan këto vende të ulta në një bashkim politik që shkonte përtej bashkimit personal, pasi, për herë të parë u krijuan institucionet qendrore (siç ishin *Shtetet e Përgjithshme*, që ishte një lloj parlamenti i përgjithshëm i Holandës Burgunde).

]]
Periudha filloi me marjen e postit të kontit të Flandrës dhe Artois-it në vitin 1384 dhe zgjati deri në vdekjen e dukeshës Maria e Burgundisë në vitin 1482, pas të cilës shteti burgund u shpërbë dhe Vendet e Ulëta u vunë në sundimin e Monarkisë Habsburge nëpërmjet trashëgimisë.

Pushtimi i kontesë së Hollandës nga duka Filipi III i Burgundisë ishte një çështje e veçantë. Fisnikët kryesorë të Provincës së Hollandës e ftuan dukën ta pushtonte Kontenë e Hollandës, megjithëse ai nuk kishte pretendime historike ndaj saj. Kjo i dha fund periudhës së Luftërave të brendshme në Holandë. Disa historianë thonë se klasa drejtuese në Provincën e Hollandës dëshironin të bashkoheshin me sistemin ekonomik flamand dhe të adoptonin institucione ligjore flamande. Europa ishte rrënuar nga shumë luftëra civile në shekujt e XIV dhe të XV, ndërsa Flandra ishte pasuruar dhe gëzonte paqe.

Shumica e Holandës dhe Belgjikës së sotme në vijim u bashkua nga duka i Burgundisë, Filipi III i Mirë (1396–1467). Para bashkimit burgund, holandezët e identifikonin veten me qytetin ku jetonin, dukatin ose kontenë e tyre vendore, ose si subjekte të Perandorisë së Shenjtë Gjermaniko-Romake. Këto grumbuj feudesh sundoheshin nën bashkimin personal të Shtëpisë Valois-Burgundi.

Tregtia në raj u zhvillua me shpejtësi, veçanërisht në zonat e transportit me anije. Sunduesit e rinj i mbrojtën interesat tregtare holandeze. Amsterdami u rrit dhe në shekullin e XV u bë porti parësor tregtar në Europë për drithin nga Rajonin Balltik. Amsterdami e shpërndante grurin në qytetet kryesore të Belgjikës, Francës Veriore dhe Anglisë. Kjo tregti ishte jetësore për popullsinë e rajonit pasi ata nuk mund të prodhonin më drith të mjaftueshëm për tu ushqyer. Drenazhimi i tokës kishte shkaktuar torfizimin e ish kënetave duke e pakësuar nivelin e zonave që ishin tepër të ulta për tu mirëmbajtur drenazhimi.

## Sunduesit
Dukët Burgundë që sunduan territoret burgunde ishin:
, sipas një origjinali të shek. XV]]
Dera e Valois, dukët territorialë të Burgundisë:
* Filipi II i Burgundisë (1384–1404), djali i mbretit Zhani II i Francës, nga gruaja e tij, Margareta III e Flandrës
* Zhani i Patrembur (1404–1419), i biri
* Filipi III i Miri (1419–1467), i biri
* Karli I i Burgundisë (1467–1477), i biri

Dera e Valois, dukesha titullare e Burgundisë
* Maria e Burgundisë (1477–1482), e bija e Karlit I, e martuar me Maksimilianin I, të Habsburgëve në vitin 1477.

Dera Habsburge, dukët titullarë të Burgundisë (shiko Holanda Habsburge)
* Filipi I Habsburg (1482–1506), i biri i Marisë; Maksimiliani I, i ati i tij, si regjent (1482–1493), Margareta e Jorkut, nëna e njërkës së tij, guvernatore (1489–1493)
* Karli V (1506–1555), i biri i Filipit; Margareta e Austrisë, regjente (1507–1515) dhe (1519–1530)

### Demografia
Popullsia e provincave kryesore tw Vendeve të Ulta në vitin 1477 (Princ-peshkopatat në *italik*).

## Shiko edhe
* Luftërat e Grepit dhe Merlucit
* Holanda gjatë Mesjetës së Hershme
* Holanda gjatë Periudhës Romake
* Mesjeta e vonë
* Parahistoria e Holandës
* Holanda Habsburge
* Shtatëmbëdhjetë Provincat
* Piktura e hershme holandeze
* Rilindja në Vendet e Ulta
* Piktura holandeze dhe flamande e Rilindjes
* Piktura Flamande
* Pieter Bruegel i Vjetri
* Holanda Spanjolle
* Armada Spanjolle
* Lufta Tetëdhjetë Vjeçare
* Lufta Tridhjetëvjeçare
* Republika e Provincave të Bashkuara Holandeze
* Epoka e Artë Holandeze
* Holanda Austriake
* Republika Batave
* Holanda Napoleonike
* Mbretëria e Bashkuar e Holandës
* Revolucioni Belg
* Historia e Belgjikës
* Historia e Holandës

## Referime 
## Bibliografia
* 
* 
* 

## Lidhje të jashtme
* 
*